Üldplaneeringute andmevajaduste infokorje

Selleks, et omada tegevuste kavandamiseks ja realiseerimiseks piisavat ja asjakohast alusinfot, palume teil enda tegevuse valguses vastata allolevatele küsimustele üldplaneeringu andmete kasutamise praktikaga ja vajadustega seoses. Infot palume nii üldplaneeringute koostamise etapi kui ka kehtestamise järgsete tegevuste kohta. Palun tagastage allkirjeldatud info Rahandusministeeriumile (planeeringute osakond, Taavi Pipar).

## Asutus/ettevõte, mille esindajana üldplaneeringute protsessides osalete või kehtivate üldplaneeringute andmeid kasutate: Keskkonnaministeerium

1. Asutuse/ettevõte kontaktisik planeeringute küsimuses (nimi, e-post). E-postiaadressi kasutab Rahandusministeerium tulevikus jooksvaks suhtluseks planeeringuandmete loomise ja kasutamise teemal. Üldplaneeringute menetlustes koordineerib Keskkonnaministeeriumi seisukohtade esitamist riigivaraosakond (Silver Jakobson (juhataja), silver.jakobson@envir.ee)

## Palun kirjeldage allolevas tabelis enda asutuse/ettevõtte vajadusi ja praktikaid üldplaneeringute andmete kasutamisel.

|  |  |  |  |  |  |  |
| --- | --- | --- | --- | --- | --- | --- |
|  | Üldplaneeringu lahendatav ülesanne/teema.  Võimalusel vastake palun võimalikult täpselt, millist infot kasutate. | Tegevus või haldusmenetlus, mille raames vastavaid andmeid kasutate | Millisel kujul andmeid vajate? Võite valida mitu  1. Ruumiobjekt (näiteks punkt, joon, pind)  2. Tekstiline (näiteks tingimus)  3. Numbriline  4. kategoriseeritud (näiteks lubatud katusetüübid) | Kas andmed peaksid olema kategori-seeritud? | Kas täna koostatavates ja juba kehtivates üldplaneeringutes on andmed teile vajalikul kujul kättesaadavad? | Märkused (nt seotud õigusaktid, andmebaasid või infosüsteemid, mille kaudu/milles üldplaneeringute andmeid kasutate) |
| 1 | Rohevõrgustiku piirid, eristatud elemendid: tugialad, koridorid | Rohevõrgustiku olemuse analüüs | 1 (pinnaobjekt), 4 | JAH (Eristada tugialad ja koridorid, lisaks hierarhiline jaotus) | EI |  |
| 2 | Väärtuslike maastike piirid | Maastike analüüs | 1 (pinnaobjekt), 4 | JAH (Eristada riikliku, maakondliku ja kohaliku tähtsusega alad) | Ei |  |
| 3 | Tuuleenergia alad | Rohevõrgustiku analüüs, maastike analüüs jne. | 1 (pinnaobjekt), 2, 4 | JAH, kui on | EI | Lisada ka tingimused, kui määratakse erinevate tingimustega alad, tuua välja tingimused kõikide alade kohta |
| 4 | Ökoduktid (ja puhveralad) | Rohevõrgustiku olemuse analüüs | 1 (pinnaobjekt), 4 | JAH, kui on | EI |  |
| 5 | Korduva üleujutusega ala piir mererannal | Ehituskeeluvööndi analüüs | 1 (pinnaobjekt) | EI | EI | Looduskaitseseadus § 35 lg 3(1) |
| 6 | KAH alad | Maastike analüüs, rohevõrgustiku analüüs | 1, 2, 4 | JAH, kui on kategooriaid | EI | Võimalusel koos konkreetsete kasutustingimustega, eristades konkreetsed piirangute alad |
| 7 | Kohaliku omavalitsuse poolt kaitse alla võetud alad | Kaitstavate alade analüüs | 1 | EI | JAH | On olnud juhtumeid, kus andmete esitamine on viibinud, kuna KOV pole olnud teadlik, et andmed on vajalik esitada ka keskkonnaregistrisse kandmiseks.  Alus: LKS §-d 43 ja 44 |
| 8 | Maapõue kasutamise üldised põhimõtted ja suundumused. Ruumiandmed (algatatud (koostamise etapp), kehtestatud, kehtetu) | Poliitika kujundamisel, õigusaktide välja töötamisel ja otsuste tegemisel. | 1, 2, 3, 4 (kategoriseeritud ning süstematiseeritud ruumiobjekte, teksti ja numbreid) | JAH | Planeeringutest on kasu, kui need on avalikud, lihtsalt ülesleitavad, digitaalsed ja vajalikke ruumiandmeid ning seletuskirja sisaldavad | Maa-ametisse koondatud mitteametlik X-GIS 2.0 üld- ja maakonnaplaneeringute andmebaas, millest on leitav nii seletuskiri kui ka ruumiandmed. Sh erinevate asutuste/üksuste kodulehed |
| 9 | Kavandatav maakasutusotstarbe muutmine (PlanS § 75 ülesanded lg 1 p 1, 2, 3, 8, 10, 14, 15, 16, 19, 20, 21, 28, 29) | Jääkreostuse likvideerimise kavandamine ja taotluste hindamine toetuste andmiseks jääkreostuse likvideerimisel – maa kasutusotstarbest tuleneb, milliste ohtlike ainete sisalduse piirarvudega tuleb objekti pinnas vastavusse viia. | 1, 2, 3, 4 (ruumiobjekt (pind), kategoriseeritud vastava kasutusotstarbega, numbriline väärtus protsendina, kui samal alal kavandatakse mitu kasutusotstarvet) | JAH | PDF-ilt silmaga otsides ja tõlgendades | 1) Keskkonnaministri 28.06.2019 määrus nr 26 [Ohtlike ainete sisalduse piirväärtused pinnases](https://www.riigiteataja.ee/akt/104072019006);  2) keskkonnaministri 31.01.2020 määrus nr 10 [Keskkonnaprogrammist toetuse andmise kord ja tingimused](https://www.riigiteataja.ee/akt/113042021008) |
| 10 | Maareformiseaduse ja looduskaitseseaduse tähenduses tiheasustusega alade määramine | Taotluste hindamine toetuste andmiseks üleujutusriskide maandamiseks. Riskipiirkonna üheks kriteeriumiks on paiknemine tiheasustusalal | 1 (pind), 4 | JAH | Digitaalselt, nt kaardikihina üldiselt ei ole. Enamasti on pdf-ilt silmadega otsitav, see on ajamahukas ja ebatäpne. Samuti puudub kindlus ajakohasuse kohta, sest võib olla hilisemaid muutusi | 1) KKM 20.09.2020 määrus nr 45 [Toetuse andmise tingimused meetme „Üleujutusriski maandamine“ ehituslike tegevuste elluviimiseks](https://www.riigiteataja.ee/akt/124092020001);  2) KKM 25.05.2018 määrus nr 13 [Meetme „Üleujutusohu riskide maandamine” uurimuslike tegevuste jaoks toetuse andmise tingimused ja kord](https://www.riigiteataja.ee/akt/129052018024) |
| 11 | Korduva üleujutusega ala piir | Korduva üleujutusega ala piir on ranna ja kalda kitsenduste piiri alguseks. Antud piiri ulatusest sõltub ka see, kus rakendatatakse veekaitsevööndi maksusoodustust | 1 |  | Kehtivates üldplaneeringutes ei ole andmeid vajalikul kujul kättesaadavad | Kitsendust põhjustavate objektide infosüsteem. Looduskaitseseadus § 35 lg 31 ja 4. Veeseadus § 118. Maksuseadus § 4 lg 2 |
| 12 | Muud üleujutusalad, kus on üldplaneeringuga määratud, et ei tohi ehitada või on seatud ehitamise piirangud | Üleujutusega seotud riskide hindamine tulenevalt üleujutuse direktiivist | 1, 2 | EI | Kehtivates üldplaneeringutes olevad ei ole andmeid vajalikul kujul kättesaadavad | Euroopa Parlamendi ja nõukogu direktiiv 2007/60/EÜ üleujutusriski hindamise ja maandamise  Kohta, Veeseadus § 108-110 |
| 13 | Reoveekogumisala piir ja perspektiivis ühiskanalisatsiooniga kaetav ala, mis ei ole reoveekogumisalaks määratud või sellega hõlmatud. Alad, millele on kehtestatud detailplaneering | Reoveekogumisalade moodustamise või muutmise taotluste üle vaatamine, reoveekogumisalade menetlemine | 1 (joon, pind), 2 |  | On vajalikul määral kättesaadavad | Veeseadus § 99 lg 3. Ühisveevärgi ja kanalisatsiooni seadus § 4 lg 25 p 7 |
| 14 | Metsandusega seotud teemad (PlanS § 75 lg 1 p 13, 14 jne) | Metsapoliitika kujundamine | 1, 2, 3, 4 | JAH | Ei ole hetkel | MS, PlanS, kaardirakendused |
| 15 | Kõik maakasutusega seotud ülesanded ja teemad, mis mõjutavad riigimaad (KeM valitsemisel ja Maa-ameti volitusel) ning maareformi seaduse § 31 lõikes 2 sätestatud maad (peamiselt PlanS § 75 ülesanded lg 1 p 18, aga ka 1, 3, 4, 6, 7, 8, 11, 13, 14, 16, 17, 19, 20, 21, 23, 24, 25, 26, 27, 28, 29, 30, 31) | Üldplaneeringu koostamise etapis kasutatakse andmeid planeeringulahenduse osas seisukoha võtmiseks (üldplaneeringu kooskõlastamine, arvamuse avaldamine). Kehtestamise järgselt kasutatakse andmeid maade haldamisel. Üldplaneeringu andmeid kasutame riigivaraseaduse alusel toimuvates haldusmenetlustes | 1, 2, 3, 4 | JAH, kui on kategoriseeritud | Kehtivates pigem ei ole (kuid oleneb konkreetsest ülesandest/teemast). Koostatavates planeeringutes on andmekvaliteet paranenud, järjest rohkem avalikustatakse ja tehakse kättesaadavaks ka planeeringu andmekihte ja vajadusel saab neid eraldi omavalitsustelt küsida. See kiirendab ja lihtsustab tööd. Aidanud on määrus „Planeeringu vormistamisele ja ülesehitusele esitatavad nõuded“, kuid kõik ei kasuta seda planeeringu koostamise ajal. Eraldi küsimus on see, mis saab andmetest ja nende kättesaadavusega pärast kehtestamist | Kehtivate planeeringute andmeid kasutame Maa-ameti planeeringute kaardirakenduse ja erinevate omavalitsuste loodud planeeringute andmebaaside kaudu.  Maa-ameti Riigi reservmaade andmebaasi kaudu ja selles kasutame üldplaneeringute andmeid. Üldplaneeringu andmeid kasutame riigivaraseaduse alusel toimuvates menetlustes |
| 16 | Teemaplaneering - maavara kasutuselevõtu meetmed ning maavara kaevandamisest mõjutatud alade kasutustingimused. Ruumiandmed (algatatud (koostamise etapp), kehtestatud, kehtetu) | Poliitika kujundamisel, õigusaktide välja töötamisel ja otsuste tegemisel | 1, 2, 3, 4 (kategoriseeritud ning süstematiseeritud ruumiobjekte, teksti ja numbreid) | JAH | Planeeringutest on kasu, kui need on avalikud, lihtsalt ülesleitavad, digitaalsed ja vajalikke ruumiandmeid ning seletuskirja sisaldavad | Maa-ametisse koondatud mitteametlik X-GIS 2.0 üld- ja maakonnaplaneeringute andmebaas, millest on leitav nii seletuskiri kui ka ruumiandmed. Sh erinevate asutuste/üksuste kodulehed |
| 17 | Riigi eriplaneering - maavarade kaevandamine ja kaevandamisega seotud huvide väljendamine avalikus veekogus ja majandusvööndis. Ruumiandmed (algatatud (koostamise etapp), kehtestatud, kehtetu) | Poliitika kujundamisel, õigusaktide välja töötamisel ja otsuste tegemisel | 1, 2, 3, 4 (kategoriseeritud ning süstematiseeritud ruumiobjekte, teksti ja numbreid) | JAH | Planeeringutest on kasu, kui need on avalikud, lihtsalt ülesleitavad, digitaalsed ja vajalikke ruumiandmeid ning seletuskirja sisaldavad | Maa-ametisse koondatud mitteametlik X-GIS 2.0 üld- ja maakonnaplaneeringute andmebaas, millest on leitav nii seletuskiri kui ka ruumiandmed. Sh erinevate asutuste/üksuste kodulehed |
| 18 | Ehitiste ja rajatiste planeerimisel ning rajamisel tuleb arvesse võtta altkaevandatud alade olemasolu (valdavalt Ida-Virumaal, aga ka Harjumaal ja Põlvamaal). Ruumiandmed | Suunatud KOV-dele, kes võiks arvesse võtta ehituslubade väljastamisel tingimuste seadmisel | 1, 2, 3, 4 (kategoriseeritud ning süstematiseeritud ruumiobjekte, teksti ja numbreid) | JAH | On mingil määral kajastatud, kuid ülevaade puudub | Olemasolev digitaalne andmestik on Maa-ameti X-GIS 2.0 kaardirakenduses. Vajalik andmestik on oluline lisada üldplaneeringutele, esmalt ohutusest lähtuvalt ning et ei tekiks riigile kulusid, kui teadlikult ehitatakse altkaevandatud aladele ja ei arvestata sealsete tühemikega (Maapõueseadus § 93) |